

**OBEC JASTRABÁ, Jastrabá č. 130, 967 01 Kremnica**

**ZÁSADY ODMEŇOVANIA ZAMESTNANCOV OBCE JASTRABÁ**

**(Vnútorný platový predpis)**

|  |  |
| --- | --- |
| Názov a sídlo organizácie | Obec Jastrabá |
| Poradové číslo smernice |  |
| Vypracovala : | Štefančová Dušana |
| Schválil : | Sklenár Vojtech, starosta obce |
| Dátum vyhotovenia vnútorného predpisu | 02/2013 |
| Účinnosť vnútorného predpisu od | 1. 01. 2013 |
| Prílohy |  |

Starosta obce Jastrabá na základe § 13 ods. 4 písm. d) zákona č. 369/1990 Zb. o obecnom zriadení v znení neskorších zmien a doplnkov, § 1 zákona č. 253/1994 Z. z. o právnom postavení a platových pomeroch starostov obcí v znení neskorších zmien a doplnkov, zákona č. 552/2003 Z. z. o výkone práce vo verejnom záujme v znení neskorších zmien a doplnkov, zákona č. 553/2003 Z. z. o odmeňovaní niektorých zamestnancov pri výkone prác vo verejnom záujme v znení neskorších zmien a doplnkov a zákona č. 311/2001 Z. z. Zákonníka práce v znení neskorších zmien a doplnkov

**v y d á v a**  tieto

**„Zásady odmeňovania zamestnancov Obce Jastrabá“**

**Článok I.**

**Úvodné ustanovenia**

1. Tieto zásady odmeňovania sa vzťahujú na zamestnancov Obce Jastrabá.
2. Zásady odmeňovania zamestnancov obce sú súčasťou vnútorných organizačných predpisov Obce Jastrabá.
3. Vychádzajú z organizačnej štruktúry Obecného úradu v Jastrabej a upravujú platové pomery a ďalšie podmienky odmeňovania zamestnancov obce.

**Článok II.**

**Zásady určovania mzdových prostriedkov, platov a odmien**

1. Obecné zastupiteľstvo určuje a schvaľuje v rozpočte obce objem mzdových prostriedkov zamestnancov obce, plat starostu obce a hlavného kontrolóra obce za výkon funkcie (§ 11 ods. 4 písm. i), j) zák. č. 369/1990 Zb. o obecnom zriadení v znení neskorších zmien a doplnkov), odmeny poslancom obecného zastupiteľstva, členom komisií za výkon ich funkcie (bližšie určené v Zásadách odmeňovania poslancov obecného zastupiteľstva Obce Jastrabá.
2. Zamestnávateľ poskytuje zamestnancovi plat podľa týchto Zásad odmeňovania, zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme, všeobecne záväzných predpisov vydaných na vykonanie zákona, pracovnej zmluvy.
3. Zamestnávateľ je povinný písomne oznámiť zamestnancovi výšku a zloženie funkčného platu pri uzatvorení pracovnej zmluvy, pri zmene druhu práce alebo po každej úprave platu.

**Článok III.**

**Plat starostu obce**

Platové pomery starostu obce upravuje zákon č. 253/1994 Z. z. o právnom postavení a pomeroch starostov obcí a primátorov miest v znení neskorších zmien a doplnkov.

**Článok IV.**

**Plat hlavného kontrolóra**

Platové pomery hlavného kontrolóra obce upravuje zákon č. 369/1990 Zb. o obecnom zriadení v znení neskorších predpisov.

**Článok V.**

**Plat štatutárneho zástupcu rozpočtovej organizácie obce – riaditeľa ZŠ s MŠ**

1. Platové pomery štatutárneho zástupcu rozpočtovej organizácie obce upravuje zákon č. 553/2003 Z. z. o odmeňovaní niektorých zamestnancov pri výkone prác vo verejnom záujme.
2. Plat štatutárneho zástupcu rozpočtovej organizácie obce schvaľuje starosta obce.
3. Výška mzdových prostriedkov na plat štatutárneho zástupcu rozpočtovej organizácie je súčasťou rozpočtu rozpočtovej organizácie, ktorý schvaľuje obecné zastupiteľstvo obce.

**Článok VI.**

**Plat zamestnancov obce**

1. Plat je peňažné plnenie poskytované zamestnancovi za prácu. Za plat sa nepovažuje náhrada za neaktívnu časť pracovnej pohotovosti mimo pracoviska, náhrada za pohotovosť pri zabezpečovaní opatrení v období krízovej situácie a plnenia poskytované zamestnancovi podľa osobitných predpisov v súvislosti s vykonávaním pracovných činností, najmä odstupné, odchodné a cestovné náhrady.
2. Funkčným platom je súčet tarifného platu podľa § 7 ods. 1, zvýšenia tarifného platu podľa § 7 ods. 7 zákona č. 553/2003 Z. z., a osobného príplatku podľa § 10 ods. 1 zákona č. 553/2003 Z. z..
3. Zamestnancovi patrí:
4. Tarifný plat, ktorý zodpovedá jeho zaradeniu do platovej triedy a do platového stupňa,
5. Zvýšenie tarifného platu za zabezpečenie výkonu samosprávnej pôsobnosti alebo preneseného výkonu štátnej správy, určeného podľa odseku 1 o 15%.
6. Zamestnancovi možno:
7. Zvýšiť tarifný plat o osobný príplatok v zmysle § 10 zák. č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov,
8. Poskytovať odmeny za podmienok stanovených v týchto Zásadách odmeňovania.
9. Plat nesmie byť nižší ako minimálna mzda ustanovená osobitným zákonom.
10. Platy zamestnancov obce určuje starosta platovým dekrétom.

**Článok VII.**

**Platové tarify**

1. Zamestnanec sa zaradí na základe dohodnutého druhu práce (pracovnej činnosti) a plnenia kvalifikačného zákona č. 553/2003 o odmeňovaní niektorých zamestnancov pri výkone práce vo verejnom záujme a zákona č. 317/2009 Z. z. o pedagogických zamestnancoch.
2. Zatriedenie zamestnanca na vykonávanie činností je v zmysle zákona č. 341/2004 Z. z., ktorým sa upravujú katalógy pracovných činností pri výkone práce vo verejnom záujme a jeho zmenách a doplnkoch.
3. Ak niektorá vykonávaná činnosť nie je uvedená v žiadnom katalógu činností, zaradenie zamestnanca do platovej triedy sa vykonáva na základe porovnania činnosti z hľadiska zložitosti, zodpovednosti, psychickej a fyzickej náročnosti s príkladmi pracovných činností uvedených v katalógu.
4. Výnimočné zaradenie pracovníkov v zmysle § 5 ods. 9 zákona č. 553/2003 Z. z. sa vykoná zamestnávateľom podľa kritérií uvedených v citovanom zákone. Zamestnávateľ môže na výkon niektorých činností určiť kvalifikačné požiadavky zamerania alebo odboru vzdelania, príp. aj ďalšie kvalifikačné požiadavky (absolvovanie odborných kurzov a pod.).
5. Ďalšie podrobnosti rieši „Pracovný poriadok Obce Jastrabá“.

**Článok VIII.**

**Tarifný plat**

1. Zamestnancovi zaradenému do platovej triedy a platového stupňa v zmysle citovaných zákonov patrí tarifný plat vo výške tarify ustanovenej pre platovú triedu a platový stupeň, na ktorých je zamestnanec zaradený podľa základnej stupnice platových taríf alebo podľa osobitnej stupnice platových taríf.
2. Zamestnancom Obce Jastrabá, ktorí zabezpečujú výkon samosprávnej pôsobnosti, alebo prenesený výkon štátnej správy, patrí zvýšenie tarifného platu o 15 % určeného podľa odseku 1 zákona č. 553/2003 Z. z.. Zvýšenie tarifného platu sa určí pevnou sumou zaokrúhlenou na celé euro nahor.
3. Tarifný plat vo vyššom platovom stupni patrí zamestnancovi od začiatku mesiaca nasledujúceho po dosiahnutí počtu rokov započítateľnej praxe.
4. Výška tarifného platu zamestnancov obecného úradu:

* sekretariát, správa daní a poplatkov, evidencia obyvateľov – 8. platová trieda
* účtovníctvo, správa majetku, personalistika – 8. platová trieda.

**Článok IX.**

**Osobný príplatok**

1. Zamestnancovi na ocenenie mimoriadnych osobných schopností a dosahovaní pracovných výsledkov alebo za vykonávanie práce nad rámec pracovných povinností možno priznať osobný príplatok vo výške maximálne 100 % platovej tarify najvyššieho platového stupňa platovej triedy, do ktorej je zamestnanec zaradený.
2. Osobný príplatok priznáva, zvyšuje, znižuje a odoberá starosta obce.
3. Osobný príplatok je určený pevnou sumou zaokrúhlenou na celé euro nahor.

**Článok X.**

**Odmeny**

1. Zamestnávateľ môže zamestnancovi poskytnúť odmenu za:
2. kvalitné vykonávanie pracovných činností, alebo za vykonanie práce presahujúcej rámec pracovných činností vyplývajúcich z druhu práce,
3. splnenie mimoriadnej pracovnej úlohy alebo osobitne významnej pracovnej úlohy,
4. pracovné zásluhy pri dosiahnutí 50 rokov veku až do sumy jeho funkčného platu,
5. poskytnutie osobnej pomoci pri mimoriadnych udalostiach.
6. O výške odmeny pre zamestnanca rozhoduje starosta obce.
7. Odmena sa môže udeľovať štvrťročne, polročne alebo ročne.

**Článok XI.**

**Odchodné**

Zamestnancovi patrí odchodné pri prvom skončení pracovného pomeru po vzniku nároku na starobný dôchodok alebo invalidný dôchodok, ak pokles schopnosti vykonávať zárobkovú činnosť je viac ako 70 % podľa § 76a Zákonníka práce č. 311/2011 Z. z. v znení neskorších predpisov, ak kolektívna zmluva vyššieho stupňa neustanovuje inak.

**Článok XII.**

**Odstupné**

Pri skončení pracovného pomeru zamestnanca obce sa odstupné rieši podľa § 76 Zákonníka práce č. 311/2001 Z. z. v znení neskorších predpisov.

**Článok XIII.**

**Práce vykonávané mimo pracovného pomeru**

1. Zamestnávateľ môže na plnenie svojich úloh s fyzickými osobami uzatvárať dohody o prácach vykonávaných mimo pracovný pomer na základe vopred dohodnutej odmeny:

* dohoda o vykonaní práce,
* dohoda o brigádnickej práci študentov,
* dohoda o pracovnej činnosti.

1. Práce fyzickej povahy vykonávané na základe dohôd:

* bežné upratovacie práce, bežná údržba verejných priestranstiev,
* údržba verejných priestranstiev pri použití techniky,
* práce za použitia vlastnej techniky a dopravných prostriedkov.

1. Práce duševnej povahy vykonávané na základe dohôd:

* správa siete, web stránky obce,
* manažment,
* činnosť pre stavebný úrad.

**Článok XIV.**

**Spoločné a záverečné ustanovenia**

1. Pokiaľ tieto Zásady odmeňovania zamestnancov Obce Jastrabá neobsahujú bližšie ustanovenia , použije sa zákon č. 553/2003 Z. z. o odmeňovaní niektorých zamestnancov pri výkone prác vo verejnom záujme v znení neskorších predpisov a Zákonník práce č. 311/2001 Z. z. v znení neskorších predpisov.
2. Zmeny a doplnky týchto Zásad odmeňovania vydáva starosta obce a informuje o nich obecné zastupiteľstvo.

Vojtech Sklenár

Starosta obce Jastrabá